Jalan Negeri Kedah K291

Jalan Negeri Kedah K291 (diringkaskan K291) ialah jalan negeri yang terletak di bahagian tengah Daerah Kubang Pasu, Kedah, Malaysia. Ia diselenggarakan oleh Jabatan Kerja Raya (JKR) Daerah Kubang Pasu dan memiliki panjang keseluruhan iaitu, . Kebanyakan jenis jalan raya yang dibina ialah jalan raya tunggal dengan dua lorong.

Kesemua bahagian laluan ini terletak di kawasan pentadbiran Mukim Jitra, salah satu mukim di Daerah Kubang Pasu.

Latar belakang 
Kilometer sifar bagi Jalan Negeri K291 terletak berhampiran estet perumahan Taman Permata atau Taman Locik, ia bersimpang dengan Jalan Kodiang FT176. Persimpangan ini dilengkapi dengan lampu isyarat. Jalan raya ini akan menuju ke selatan dengan melalui kawasan perkampungan dan perumahan. Sebaik sahaja melintasi tali air kecil berdekatan Taman Locik, ia menunjukkan bahawa pengguna jalan raya telah memasuki dua kawasan perkampungan sekali gus. Kampung Padang di sisi kiri jalan dan Kampung Seberang di sisi kanan jalan; terdapat juga simpang jalan kampung kecil ke kampung tersebut.

290 meter dari hujung utara, K291 akan melalui kawasan penanaman padi. Ia akan bersimpang dengan Jalan Masuk ke Taman Seri Padang di kawasan Kampung Padang sebelum penamat K291 di Kampung Tok Kesop. Jalan perumahan ini boleh menjadi alternatif ke Kampung Sungai Korok. Selepas itu, akan terdapat dua jambatan yang melintasi dua saliran, yang pertama ialah Jambatan Tali Air ACRBD1 manakala yang kedua ialah Jambatan Terusan Alor Changileh. Penamat Jalan Negeri K291 akan bersimpang dengan Jalan Sungai Korok–Jitra K4. Persimpangan ini dikawal oleh papan tanda jalan raya.

Nama 
Ia dikenali sebagai Jalan Kampung Padang dan Jalan Kampung Seberang dalam kalangan penduduk setempat, namun nama yang telah diwartakan dalam Sistem Maklumat Rekod–Rekod Jalan Raya Malaysia (MARRIS) bagi Jalan Negeri Kedah K291 ialah Jalan Kampung Seberang–Tok Kesop.

Persimpangan utama 
Kesemua bahagian laluan negeri ini terletak di Daerah Kubang Pasu, Kedah, Malaysia.

|-

Rujukan 

291
Pengangkutan di Mukim Jitra